

**REPUBLIKA E SHQIPËRISË**

**MINISTRIA E FINANCAVE DHE EKONOMISË**

AGJENCIA KOMBËTARE E ARSIMIT, FORMIMIT PROFESIONAL DHE KUALIFIKIMEVE

**PROGRAM ORIENTUES PËR PROVIMIN PËRFUNDIMTAR**

**NË DREJTIMIN MËSIMOR “VETERINARI”, NIVELI III**

**Tiranë, 2020**

Në përfundim të nivelit të III-të në drejtimin mësimor “**Veterinari**”, nxënësit i nënshtrohen Provimit Përfundimtar të praktikës profesionale të integruar, në zbatim të udhëzimit nr. 15, datë 26.04.2020 “Për organizimin dhe zhvillimin e provimeve në Arsimin dhe Formimin Profesional”.

Programi orientues për provimet përfundimtare të praktikës profesionale, profili mësimor ”**Veterinari**”, Niveli III me strukturë 4 vite mësimore,përmban kompetencat më të rëndësishme dhe më përfaqësuese për këtë profil mësimor, të trajtuara në modulet e detyruara të praktikës profesionale në klasën të 4(katër), klasat(klasa 10, 11, 12-të dhe 13-të), që i përket këtij niveli.

Ky program i ndihmon nxënësit të përqendrohen në ato kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësuesit për organizimin e punës për përsëritjen dhe kontrollin përfundimtar të arritjeve të nxënësve.

Për drejtuesit e të gjitha niveleve, këto programe krijojnë mundësinë e verifikimit paraprak të shkallës së përgatitjes përfundimtare të nxënësve brenda një institucioni të caktuar shkollor, i cili mund të realizohet duke zhvilluar testime përmbledhëse.

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në shkollat e larta apo në arsimin pas të mesëm.

Gjatë përgatitjes së nxënësve për provimet përfundimtare, është e rëndësishme që herë pas here mësuesit/instruktorët të zhvillojnë testime të nxënësve, me teste praktike, që mund t’i hartojnë vetë. Gjatë hartimit të përmbajtjes së tyre duhen mbajtur parasysh kompetencat e përfshira në këtë program, si edhe udhëzimet për vlerësimin e nxënësve.

**Përmbajtja e programit për Provimin e Praktikës Profesionale të integruar**

**Programi orientues** për provimin e praktikës profesionale të integruar, në drejtimin mësimor ”**Veterinari**”, **Niveli III** është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës.

1. Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë:

|  |  |  |  |
| --- | --- | --- | --- |
| **Nr** | **Kompetencat profesionale** | **Detyrat e punës** | **Pikët** |
| **1** | * Të kryejë procese të ushqyerit të kafshëve bujqësore. | **Detyra 1-** Të realizojë një/disa nga procese të të ushqyerit të kafshëve bujqësore si: përzgjedhja e ushqimeve për të ushqyer kafshët në regjim stallor, ushqyerja e kafshëve në regjim stallor dhe kullotja e lirë e kafshëve bujqësorë. | 10 |
| **2** | * Të kryejë procese të   higjenës së kafshëve. | **Detyra** **2-**Realizimi i një/disa prej proceseve si: pastrimi i trupit të kafshës, prerjeja e thundrave, pastrimi i gjirit të kafshës, dhe shërbime higjenike dhe klimatike në stallë. | 10 |
| **3** | * Të kryejë procesin e dezifektimit të stallave dhe të territorit jashtë saj. | **Detyra 3-** Realizimi i një/disa prej proceseve si: përgatitja e stallës dhe territorit për dezinfektim, përgatitja e mjeteve dhe materialeve të punës për dezinfektimin e stallës, përgatitja e tretësirës për dizinfektimin kimik të stallave dhe territoreve, dezinfektimi kimik dhe termik i stallave dhe territorëve të fermës. | 15 |
| **4** | * Të kryejë procesin e fiksimit të kafshëve të kategorive të ndryshme. | **Detyra 4-** Realizimi i një/disa prej proceseve si: fiksimi i kalit në pozicionin në këmbë, fiksimi i gjedhit në pozicionin në këmbë, fiksimi i deles, fiksimi i derrit në këmbë, fiksimi i kafshëve të shoqërimit etj. | 10 |
| **5** | * Të kryejë injeksione te kafshët. | **Detyra 5-** Realizimi i një/disa prej proceseve të injeksioneve tek kafshët si: përgatitja e kafshës për kryerjen e injeksioneve, përgatitja e mjeteve dhe veglave të punës për kryerjen e injeksioneve tek kafshët bujqësore, kryerja e injeksionit me metodën subkutane tek kafsha, kryerja e injeksionin me metodën intramuskulare tek kafsha, kryerja e injeksionin me metodën intravenoze tek kafsha etj. | 15 |
| **6** | Të diagnostikojë sëmundje me metoda të ndryshme. | **Detyra** **6**- Realizimi i një/disa prej proceseve të diagnostikimit të sëmundjeve si: kontrolli i kafshës me anë të shikimit, kontrolli i kafshës me anë të palpimit, kontrolli i kafshës me anë të perkutimit, kontrolli i kafshës me anë të askultimit (dëgjimit) etj. | 15 |
| **7** | Të kryejë procese të mjekimit të mastiteve në kafshë. | **Detyra 7-** Realizimi i një/disa prej proceseve të mjekimit të mastiteve në kafshë si: kontrolli i lopës me mastite klinike, kontrolli i lopës me mastite subklinike (të fshehta), mjekimi i lopës me mastite, zbatimi masave profilaktike për parandalimi e mastiteve në kafshë etj. | 15 |
| **8** | Të kryejë vlerësimin e materialit biologjik të kafshës. | **Detyra** **8-** Realizimi i një prej proceseve si : përgatitja e kimikateve dhe instrumenteve për inseminimin artificial të kafshëve, bërja e vlerësimit të jashtëm të spermës , bërja e vlerësimit mikroskopik të spermës etj. | 10 |
| **Shuma** | | | **100** |

**Skema e vlerësimit me nota:**

|  |  |
| --- | --- |
| **Pikët e fituara** | **Notat** |
| **0 - 40** | **4** |
| **41 - 50** | **5** |
| **51 - 60** | **6** |
| **61 - 70** | **7** |
| **71 - 80** | **8** |
| **81 - 90** | **9** |
| **91 - 100** | **10** |

**Shënime:**

* Provimi praktik do të realizohet me anë të metodës së vlerësimit të nxënësve në grupe pune ose në mënyrë individuale, në mjedise të shkollës(stallë) ose në në mjedise private(stalla).
* Koha për realizimin e të gjitha detyrave duhet të jetë jo më shumë se 3(tre) orë, në përputhje kjo me Rregulloren e Zhvillimit të Provimeve Përfundimtare në fuqi.
* Në çdo detyrë respektimi i rregullave të sigurimit teknik dhe mbrojtjes së mjedisit duhet të jenë domosdoshmërisht të përfshira në vlerësim.
* Në vlerësimin e kompetencave profesionale, rekomandohet t’i lihet hapësirë për vlerësim dhe bashkëbisedimit profesional ndërmjet anëtarëve të komisionit dhe nxënësit, pasi ai është element i rëndësishëm i secilës prej kompetencave të listuara. Komisioni i vlerësimit duhet të hartojë paraprakisht pyetjet për bashkëbisedimin profesional.
* Nxënësit duhet të punojnë në mënyrë të pavarur, pa ndërhyrjen e komisionit duke u testuar/vlerësuar në një nga procescet e punës për çdo detyrë, kjo edhe për shkak të kohës së kufizuar 3(tre) orë të provimit praktik.
* Për çdo detyrë, komisioni i vlerësimit duhet të përgatisë instrumentet përkatëse të vlerësimit sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj.
* Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria,

manifestimi i guximit, angazhimi fizikisht, mendërisht dhe emocionalisht në

kryerjen e detyrave të ndryshme. Gjithashtu, komisioni duhet të hartojë dhe një listë kriteresh vlerësimi për produktin përfundimtar.

* Për çdo detyrë komisioni duhet të përgatisë udhëzuesin e përmbushjes për nxënësit, ku do të jepen hapat për realizimin e detyrës përkatëse.

Udhëzime për kryerjen e **Detyrës 1- “Të realizojë 1(një)/disa nga procese të ushqyerit të kafshëve bujqësore**“.

Për realizimin e kësaj detyre nxënësi/nxënësit në grupe kryen/kryejnë secili një/disa nga proceset e mëposhtëme si:

përzgjedh ushqimet për të ushqyer kafshët në regjim stallor, ushqen kafshët në regjim stallor, kullotja e lirë e kafshëve bujqësorë etj.

Për realizimin e kësaj detyre, nevojitet që nxënësve t’ju vihet në vihet në dispozicion nga komisioni i provimit mjedise të shkollës(stallë) ose mjedise private(stalla), si dhe ata(nxënësit), angazhohen në veprimtari konkrete pune për realizimin e proseseve të mësipërme, gjithashtu duhet të kenë të domosdoshme veglat, pajisjet dhe materialet e mëposhtme si: Tokë kullotë, punishte ushqimi, magazinë ushqimi, depo silazhi, tabela analitike të ushqimeve, tabela për nevojat ushqimorë të kafshëve, mjete të tjera vizuale, manuale praktike për të ushqyerin e kafshëve, katalogje ushqimesh etj.

Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për të ushqyerit e kafshëve me regjim stallor ose kullotje të lirë.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli si dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e D**etyrës 2**- “**Të kryejë 1(një)/disa procese të higjenës së kafshëve**”

Për realizimin e kësaj detyre, nxënësi/nxënësit në grupe kryen/kryejnë secili një/disa prej proseseve të mëposhtëme si: pastrimi i trupit të kafshës, prerjes së thundrave, pastrimit të gjirit të kafshës si dhe shërbime higjenike dhe klimatike në stallë, etj.

Për realizimin e kësaj detyre, nevojitet që nxënësve t’ju vihet në dispozicion baza prodhuese(stallë) ose mjedise private(stalla) si dhe materialet e mëposhtëme:

Plehërishtë dhe depozitë të urinës, makineri, pajisje dhe vegla të punës për largimin e plehut, komplete instrumentash për pastrimin e thundrave (thikë thundrash, limë, pinca etj), maket gjiri, peshqire, pece, kova uji, krehër druri, furça, sfungjerë, thika të drunjta, etj.

Gjatë vlerësimit i vihet theksi te verifikimi i shkallës së arritjes së shprehive praktike të përdorimit të mjeteve të punës për realizimin e pastrimit të trupit të kafshës, prerjes së thundrave, pastrimit të gjirit të kafshës si dhe shërbime higjenike dhe klimatike në stallë.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 3**- “**Të kryejë 1(një)/disa prej proceseve të dezifektimit të stallave dhe të territorit jashtë saj**”.

Për realizimin e kësaj detyre nxënësi/nxënësit në grupe kryen/kryejnë secili një prej proseseve të mëposhtëme si:

përgatitja e stallës dhe territorit për dezinfektim, përgatitja e mjeteve dhe materialeve të punës për dezinfektimin e stallës, përgatitja e tretësirës për dezinfektimin kimik të stallave dhe territoreve, dezinfektimin kimik dhe termik të stallave dhe territorëve të fermës përrreth, etj.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit një mjedis i shkollës(stallë) ose mjedise private(stalla)si dhe materialet e mëposhtme:

Pompë spërkatëse, pluhurosëse, flakëhedhëse, lopata, cfurqe, gërryese, furça, karrocë dorë, etj, komplete veshje pune për dezinfektim, peshqirë, pece, kova uji, dezinfektant kimik (kreolinë, sodë kaustike, klor, etj), gëlqere, etj.

Gjatë vlerësimit i vihet theksi te verifikimi i shkallës së arritjes së shprehive praktike,

të përdorimit të mjeteve të punës, veglave dhe pajisjeve të pastrimit, dezinfektimit të stallave dhe territorëve jashtë saj.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 4**- “**Të realizojë 1(një)/disa nga proceset për të fiksuar kafshët e kategorive të ndryshme”**.

Për realizimin e kësaj detyre nxënësi/nxënësit në grupe kryen/kryejnë secili një prej proceseve të mëposhtëme si: fikson kalin në pozicionin në këmbë, fikson gjedhin në pozicionin në këmbë, fikson delen, fikson derrin në këmbë, fikson kafshët e shoqërimit et.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit mjedise të shkollës(stallë, klinikë veterinare) ose mjedise private(stalla), fermë me kafshë të llojeve të ndryshme, si dhe materialet e mëposhtme: veglat, pajisjet dhe materialet e nevojshme, orëndi, pajisje dhe vegla të punës për fiksim, mjete për fiksimin e kafshës si: litarë, javasha, bende, stativ konstruksion metalik, dezinfektantë, veshje pune, peshqire, sapun, kova uji etj.

Gjatë vlerësimit i vihet theksi te verifikimi i shkallës së arritjes së shprehive praktike, të përdorimit të mjeteve të punës, për realizimin e proceseve të punës për kryerjen e fiksimit të kafshëve.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 5**- “**Të realizojë 1(një)/disa nga proceset për kryerjen e injeksioneve te kafshët”.**

Për realizimin e kësaj detyre nxënësi/nxënësit në grupe kryen/kryejnë secili një prej proceseve të mëposhtëme si: përgatit kafshën për kryerjen e injeksioneve, përgatit mjetet dhe veglat e punës për kryerjen e injeksioneve tek kafshët bujqësore, kryen injeksionin me metodën subkutane tek kafsha, kryen injeksionin me metodën intramuskulare tek kafsha, kryen injeksionin me metodën intravenoze tek kafsha etj.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit mjedise të shkollës(stallë, klinikë veterinare) ose mjedise

private(stalla), fermë me kafshë të llojeve të ndryshme, si dhe materialet e mëposhtme: fermë me kafshë të llojeve të ndryshme, orëndi, pajisje dhe vegla të punës për injektim, shiringa dhe age të madhësive të ndryshme, dezinfektantë(alkool, betadinë, etj), pambuk, barna të ndryshme, peshqire, sapun, kova uji, mjete për fiksimin e kafshës (litarë, javasha etj).

Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për realizimin e proceseve të punës për kryerjen e injeksioneve të kafshëve me metodën subkutane, intramuskulare dhe intravenoze.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 6-** “**Të realizojë 1(një)/disa nga proceset për diagnostikimin e sëmundjeve me metoda të ndryshme”.**

Për realizimin e kësaj detyre nxënësi/nxënësit në grupe kryen/kryejnë secili një prej proceseve të mëposhtëme si: kontrollon kafshën me anë të shikimit, kontrollon kafshën me anë të palpimit, kontrollon kafshën me anë të perkutimit, kontrollon kafshën me anë të askultimit (dëgjimit) et.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit mjedise të shkollës(stallë,klinikë veterinare) ose mjedise

private(stalla), fermë me kafshë të llojeve të ndryshme(kuaj, lopë, dele), si dhe materialet e mëposhtme: pajisje dhe vegla të punës për diagnostikim e kafshës me anë të shikimit, pajisje dhe vegla të punës për diagnostikim e kafshës me anë të palpimit, pajisje dhe vegla të punës për diagnostikim e kafshës me anë të perkutimit(çekiç, plesimetër), pajisje dhe vegla të punës për diagnostikim e kafshës me anë të askultimit(fonendoskop, stetoskop), peshqirë, sapun e kova uji, mjete për fiksimin e kafshës (litarë, javasha, stativ konstruksion metalik,etj).

Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për të kryer diagnostikimin e kafshëve me anë të shikimit, palpimit, perkutimit dhe askultimit.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 7**- “**Të realizojë 1(një)/disa nga proceset për mjekimin e mastiteve në kafshë”.**

Për realizimin e kësaj detyre nxënësi/nxënësit në grupe kryen/kryejnë secili një/disa nga proceset e mëposhtëme si: kontrollon kafshët për mastite klinike, kontrollon kafshët për mastite subklinike, mjekon mastitet në kafshë dhe zbaton masa profilaktike për

parandalimin e mastiteve në lopë etj.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit mjedise të shkollës(stallë) ose mjedise private(stalla lopësh), si dhe nxënësit angazhohen në veprimtari konkrete pune për realizimin e proceseve të mësipërme, gjithashtu, nxënësit duhet të kenë të domosdoshme edhe veglat, pajisjet e materialet e mëposhtme si: veshje pune, doreza, tretësira dezinfektuese, termometër, stetoskop, shiringa, antibiotikë e sulfamide, qumësht, pjata petri, indikator kimik, letër lakmuesi, shishe sterile, shufër qelqi, pipeta të shkallëzuara, pikatore etj.

Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për mjekimin e lopëve me mastite.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.

Udhëzime për kryerjen e **Detyrës 8-** “**Të realizojë 1(një)/disa nga proceset për vlerësimin e materialit biologjik të kafshës”.**

Për realizimin e kësaj detyre nxënësi/nxënësit në grupe kryen/kryejnë secili një/disa nga proceset e mëposhtëme si: përgatit kimikatet dhe instrumentet për inseminimin artificial të kafshëve, bën vlerësimin e jashtëm të spermës, bën vlerësimin mikroskopik të spermës etj.

Për realizimin e kësaj detyre, nevojitet që nxënësve t’ju vihet në dispozicion nga komisioni i provimit mjedise të shkollës(stallë) ose mjedise private(stalla), si dhe angazhohen në veprimtari konkrete pune për realizimin e proceseve per realizimin e proceseve të mësipërme, gjithashtu duhet të kenë të domosdoshme edhe veglat, pajisjet e materialet e mëposhtme si: veshje pune, material biologjik(spermë), kontenier me azot të lëngët, termus, tretësira dezinfektuese, mikroskop, termometër uji, pipeta të shkallëzuara lama, lamella, alkool, llambë alkooli, vaginoskop për lopë dhe të imta, instrumente për inseminimin e kafshëve etj.

Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për realizimin e proceseve të punës për vlerësimin e materialit biologjik.

Komisioni i provimit përgatit paraprakisht instrumentin e vlerësimit, i cili do të jetë një listë kontrolli dhe lista e kritereve të vlerësimit. Gjatë hartimit të listës së kontrollit të përfshihen dhe kompetencat kyçe, të tilla si angazhimi për realizimin e detyrës, pavarësia, kreativiteti, vetëkontrolli etj.